Document ID: /roh_data/filtered/rm_wikipedia_new.jsonl.gz/382

Breil (tudestg Brigels, num ufficial Breil/Brigels) ei ina vischnaunca politica svizra el cantun Grischun. Ella ei situada el circul Cadi dil district Surselva.

Geografia
Il vitg da Breil schai sin ina terrassa sulegliva sin 1'298 m s.m. Il vitg sesanfla amiez il territori romontsch dalla Surselva e s'auda tier il cumin dalla Cadi.
La vischnaunca politica consista dallas fracziuns Danis/Tavanasa, Dardin, Breil vitg ed ils dus uclauns Vali e Cathomen dalla vart dretga dalla val. Il toponim deriva dil celtic brigilo che significhescha «casti pign». Breil vegn menziunaus l'emprema gada a scret sco Bregelo el testament digl uestg Tello igl onn 765 alla claustra da Mustér. Restonzas da populaziuns ein d'anflar sil crest S. Sievi.
Breil cunfinescha encunter damaun cun Vuorz, encunter miezgi cun Sursaissa, encunter sera cun Trun e Schlans ed encunter mesanotg cun Linthal GL el cantun Glaruna.

Activitads
La scola primara sa vegnir frequentada el vitg da Breil. Per il scalem superiur serendan ils affons da tuttas treis fracziuns a Danis. 
A Breil vegn era la cultura buc tralaschada. Seigi quei ils differents chors, uniuns da gimnastica e sport, da teater, samariters, ni l'uniun da giuventetgna.

Persunalitads
Arno Camenisch (* 1978), scribent romontsch

Colligiaziuns